**15. A feladat az első világháború lezárásával kapcsolatos.** (rövid)

**Mutassa be a források, ismeretei és az atlasz alapján, hogy mely eszmék mentén,**

**illetve milyen elvi és konkrét kérdésekben ütköztek a nagyhatalmak érdekei a**

**Párizs környéki béketárgyalásokon!**

„X. Ausztria**–**Magyarország népei részére, amelyeknek helyét a nemzetek között

oltalmazni és biztosítani kívánjuk, meg kell adni az önálló fejlődés legszabadabb

lehetőségét.” *(Részlet Wilson elnök 14 pontjából, 1918. január)*

„Nem lesznek területelcsatolások, hadisarcok, büntető jellegű kártérítések […] Az

önrendelkezés nem pusztán beszédfordulat. A cselekvés kötelező érvényű elve, amit

az államférfiak mostantól fogva csak saját felelősségükre hagyhatnak figyelmen kívül

[…] A jelen háborúban sorra kerülő minden területi rendezést az érintett népességek

érdekében és javára kell végrehajtani, és nem képezheti egymással versengő államok

igényei puszta módosulásainak vagy kompromisszumának részét.” *(Wilson beszéde az*

*USA Kongresszusa előtt, 1918. február)*

„Amikor Németország legyőzte Franciaországot, jóvátétel fizetésére kényszerítette.

Semmiféle kétség sincsen az elvet illetően, és ennek az elvnek az alapján kell

eljárnunk, vagyis Németországnak képessége legvégső határáig ki kell fizetnie a

háborús költségeket.” *(Lloyd George beszéde, 1918. november)*

„Szigorú békét akarunk, mert az alkalom ezt követeli meg. De szigorúságát nem a

bosszúvágy kielégítésének, hanem az igazság érvényesítésének kell vezetni. A mi

felelősségünk, hogy ne mocskoljuk be a jó győzelmét, s a pillanat dühödt

szenvedélyei ne csapjanak át a fejünk fölött, hanem a milliók által hozott áldozatot

arra fordítsuk, hogy az emberi fajt mindörökre megváltsuk a háború csapásaitól és

kínjaitól.” *(Lloyd George parlamenti , 1919)*

„Franciaország és Clemenceau politikája ésszerűen következett abból a

meggyőződésből, hogy a régi rend nem fog alapvetően megváltozni […] Ugyanis egy

nagylelkű vagy igazságos és egyenlő elbánáson alapuló békeszerződés, amely

olyasféle »ideológián« alapul, mint az elnök tizennégy pontja, csakis azzal a

következménnyel járhat, hogy lerövidíti Németország talpra állásának az időszakát,

és sietteti azt a napot, amikor ismét beveti Franciaország ellen számbeli fölényét,

túlsúlyban lévő erőforrásait és műszaki felkészültségét. Ezért feltétlenül garanciákat

kell követelni […]” *(Részlet Keynes Clemenceau-ról szóló értékeléséből, 1923)*

„A háború előtti német gazdasági rendszer három fő tényezőtől függött: I.

Tengerentúli kereskedelem […] II. Szén- és vaskészletei […] III. Szállítási és

vámrendszere. Ezek közül az első **–** amely korántsem a legkisebb jelentőségű **–** volt

minden bizonnyal a legsebezhetőbb. A békeszerződés mindháromnak, kiváltképp

azonban az első kettőnek a módszeres megsemmisítésére törekszik.” *(Részlet Keynes*

*A békeszerződés gazdasági következményei című művéből, 1923)*

****

****

****

****